**Mai știi?**

*Crina Lazăr*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mai știi?

Cum te așteptam pe dealul Cetății,

să te îmbrățișez în zorii dimineții?

Un răsărit portocaliu aveam în păr,

în ochi un zâmbet și-n buzunar un măr

Risipeam în vânt prea multe secunde,

priviri, pași, cărări și atente cuvinte.

Era frig, eram reci și ezitanți amândoi.

Spațiul devenise dureros între noi.

N-am îndrăznit să-mi iau o îmbrățișare,

decât târziu, aproape de plecare.

Timpul se oprise râzând, în loc,

că nu puteam să-ți dau drumul deloc.

Din ochii tăi curgea lin înserarea,

prin mine trecea înfiorată mirarea.

Nu mai știu când și de ce am plecat.

Împătur amintirea și-o pun la uitat!

(Că mi se face dor imediat!)